Komission asetus (EY) N:o 163/96, annettu 30 päivänä tammikuuta 1996, raakatupakka-alasta annettujen asetusten (ETY) N:o 3478/92 ja (EY) N:o 1066/95 muuttamisesta tiettyjen määräpäivien vahvistamisen osalta



Virallinen lehti nro L 024 , 31/01/1996 s. 0019 - 0020



KOMISSION ASETUS (EY) N:o 163/96, annettu 30 päivänä tammikuuta 1996, raakatupakka-alasta annettujen asetusten (ETY) N:o 3478/92 ja (EY) N:o 1066/95 muuttamisesta tiettyjen määräpäivien vahvistamisen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1), sellaisena kuin se on viimeksi muutettuna asetuksella (EY) N:o 711/95 (2), ja erityisesti sen 7 ja 11 artiklan, sekä katsoo, että koska neuvosto ei ole tehnyt päätöstä komission ehdotuksesta vakuuden enimmäistason vahvistamisesta vuoden 1996 sadon osalta, jäsenvaltiot eivät pysty noudattamaan raakatupakka-alalle säädetyn palkkiojärjestelmän soveltamista koskevista yksityiskohtaisista säännöistä 1 päivänä joulukuuta 1992 annetussa komission asetuksessa (ETY) N:o 3478/92 (3), sellaisena kuin se on viimeksi muutettuna komission asetuksella (EY) N:o 2171/95 (4), sekä vuosien 1995, 1996 ja 1997 satojen osalta raakatupakka-alan kiintiöjärjestelmän yksityiskohtaisista säännöistä siltä osin kuin se koskee neuvoston asetusta (ETY) N:o 2075/92 12 päivänä toukokuuta 1995 annetussa komission asetuksessa (EY) N:o 1066/95 (5), sellaisena kuin se on viimeksi muutettuna asetuksella (EY) N:o 2171/95, vahvistettuja määräpäiviä; tämän vuoksi kyseisiä määräpäiviä olisi muutettava vuoden 1996 sadon osalta, kyseisiä toimenpiteitä on sovellettava mahdollisimman nopeasti, ja tässä asetuksessa säädetyt toimenpiteet ovat tupakan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (ETY) N:o 3478/92 3 artikla seuraavasti: 1. Korvataan 1 kohdan 2 alakohta seuraavasti: "Vuoden 1996 sadon osalta jäsenvaltiot voivat sallia palkkion maksamisen viimeistään 31 päivänä toukokuuta tehtyjen viljelysopimusten ja komission asetuksen (EY) N:o 1066/95 (*) 11 artiklan 3 kohdan mukaisesti lisämäärien myöntämisen jälkeen viimeistään 15 päivänä heinäkuuta tehtyjen sopimusten osalta. (*) EYVL N:o L 108, 13.5.1995, s. 5". 2. Korvataan 2 kohdan 2 alakohta seuraavasti: "Vuoden 1996 sadon osalta jäsenvaltiot voivat sallia palkkion maksamisen ennen 8 päivää kesäkuuta rekisteröitäväksi jätettyjen viljelysopimusten ja asetuksen (ETY) N:o 3477/92 11 artiklan 3 kohdan mukaisesti lisämäärien myöntämisen jälkeen ennen 31 päivää heinäkuuta tehtyjen sopimusten osalta." 2 artikla Muutetaan asetus (EY) N:o 1066/95 seuraavasti: 1. Korvataan 3 artiklan 4 alakohta seuraavasti: "Vuoden 1996 sadon osalta jäsenvaltiot voivat pidentää 2 alakohdassa tarkoitettua määräaikaa 15 päivään maaliskuuta." 2. Korvataan 11 artiklan 3 kohdan 2 alakohta seuraavasti: "Vuoden 1996 sadon osalta jäsenvaltiot voivat pidentää 1 alakohdassa tarkoitettua määräaikaa 30 päivään kesäkuuta." 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä tammikuuta 1996. Komission puolesta Franz FISCHLER Komission jäsen (1) EYVL N:o L 215, 30.7.1992, s. 70 (2) EYVL N:o L 73, 1.4.1995, s. 13 (3) EYVL N:o L 351, 2.12.1992, s. 17 (4) EYVL N:o L 218, 14.9.1995, s. 6 (5) EYVL N:o L 108, 13.5.1995, s. 5